Der var legoklodser i store bunker, da arkitekturens dag blev fejret på Utzon centeret i Aalborg. Studerende kom og byggede deres egne arkitektoniske Lego-model. - I dag bygger vi højt og vi bygger sammen. Vi har inviteret et hav af universitetsstuderende til simpelthen at prøve at bygge en kæmpe struktur. siger Projektleder og formidlingsarkitekt Matilde Marling Kiib. De studerende bygger kun med hvide klodser, så det æstetiske i selve strukturen står bedre frem. Der blev hørt musik, drukket øl og leget med rigtig mange klodser. - Der er nok en plan jeg har ikke lige forstået den i nu – men det bliver til et eller andet. Det skal nok blive fedt at se til sidst, siger Andreas Mathiesen, der er gået i krig med legoklodserne. Arkitekturens dag er i dag blevet fejret flere steder i hele verden.

Opsummering:
Den 3. oktober er i hele verden arkitekturens dag. I Aalborg fejrede de dagen med massere af hvide legoklodser.